es en gl gl it lt gl gl gl gl gl gl gl it gl gl gl gl gl war gl gl gl es it gl gl en en de de gl gl gl gl gl es gl gl en es gl km gl km gl en gl gl km gl km gl en gl gl gl gl gl gl gl en en gl km gl gl fr fr ru pt en
Use tab to navigate through the menu items.
En Carnota  atopamos dous dos miradoiros máis impresionantes da Costa da Morte. Desde estes enclaves estratéxicos é posible contemplar panorámicas infinitas que impresionan pola súa beleza. O miradoiro de Louredo é unha parada obrigada para todos os visitantes, pois desde aquí pódese contemplar unha das paisaxes máis fermosas de Galicia. O miradoiro de Lira asómase a unhas vistas espectaculares da praia de Carnota e do monte Pindo. Ambos contan cunha área de descanso con mesas e bancos onde facer unha agradable pausa.
O miradoiro de Louredo, situado na estrada que une San Mamede e As Paxareiras, é unha das paradas obrigadas para quen visite Carnota.
Debido á súa localización estratéxica, dende este miradoiro pódese gozar dunha das paisaxes máis fermosas de Galicia, coa praia de Carnota, as marismas de Caldebarcos e o monte Pindo como protagonistas. Ademais deste conxunto, declarado Lugar de Interese Comunitario (LIC), tamén se poden apreciar as parroquias de Lira, Carnota e San Mamede e Fisterra ao fondo.
Este espazo conta cunha serie de bancos en forma de media lúa, situados en primeira liña, con vistas ao Atlántico, así como cunha área axardinada con mesas e bancos e distintos paneis informativos con información sobre a contorna. Ocupando o espazo central atópase a obra de Nando Lestón, “Segunda Pel”, formada por un conxunto de árbores queimadas do Monte Pindo, pintadas e decoradas polo artista co fin de darlles unha segunda vida.
O miradoiro de Lira é o primeiro miradoiro que atopamos ao entrar na Costa da Morte polo sur. Igual que o miradoiro de Louredo, conta cunhas fantásticas vistas da praia de Carnota e do monte Pindo, das parroquias de Lira, Carnota e San Mamede e de Fisterra ao fondo, pero dende outra perspectiva. Dende o miradoiro de Lira pódense apreciar tamén o faro de Lariño e o litoral rochoso que une as parroquias de Lariño e Lira, que constitúe ademais a primeira reserva mariña de Galicia.
O miradoiro está integrado na contorna e conta con unha varanda de protección de pedra e un telescopio. Nas inmediacións atópanse unha área de descanso con mesas de pedra e bancos e un espazo deseñado polo escultor Xosé Cernadas, con réplicas dalgúns dos petróglifos da zona.
O miradoiro está debidamente sinalizado dende a estrada AC-550, á altura de Lira. O acceso faise a través dunha estrada secundaria de dobre sentido, que nalgún dos seus tramos se estreita.
O acceso ao Bico do Santo faise seguindo unha pequena ruta que comeza en Lamas de Castelo.
No cumio do Bico do Santo atópase unha cruz de canteiría de 3 metros construída en 1935 por Domingo Otero Rama, veciño de Pedrafigueira cunha placa de mármore co seguinte texto:
“Cruz Santo, signo de redención, trono do sol
de xustiza e amor, chave eficaz para abrir as
portas dos ceos e esperanza segura de vida
e felicidade eterna. Eu adórote.
Domingo Otero Rama (1935)"
Algúns autores sitúan tamén no cumio, unha pequena fortaleza ou torre de vixía durante o S.X onde posteriormente foi construída, sobre as súas ruínas, unha capela de reducidas dimensións coa advocación a San Sebastian derruída anos despois polas tropas napoleónicas.
RUTA DO MIRADOIRO DO BICO DO SANTO